กระทู้ถามที่ ๑๒๐ ร.

สภาผู้แทนราษฎร

๑๔ กรกฎาคม ๒๕๖๖

เรื่อง แนวทางการแก้ไขปัญหาถนนในชุมชนซอยขนาดเล็กติดรางรถไฟ ไม่มีสัญญาณเตือนไม่ถูก และไฟส่องสว่างไม่เพียงพอ
กราบเรียน ประธานสภาผู้แทนราษฎร
ข้าพเจ้าขอตั้งกระทู้ถาม ถามรัฐมนตรีว่าการกระทรวงคมนาคม ดังต่อไปนี้
เนื่องจากภายในเขตพื้นที่จอมทอง เป็นลักษณะชุมชนแอัด ลักษณะซอยขนาดเล็กและติดกับ เส้นทางเดินทางของรถไฟฟ้าสายสีแดง สถานีรถไฟวัดสิงห์ไปสถานีวัดไทรและไปต่อจนถึงสถานีจอมทอง พบว่า ในหลายซอยระหว่างสถานีจุดที่รถไฟผ่านไม่มีสัญญาณเตือนในขณะที่รถไฟวิ่งมาโดยไม่มีไม้กันที่ชัดเจน และไม่มีไฟส่องสว่างที่มากพอจะเห็นได้ชัดเจน จึงขอเรียนถามว่า

๑. กระทรวงคมนาคม มีแผนงานในการจัดระบบป้องกันการแก้ไขปัญหาหรือไม่ อย่างไร
ขอทราบรายละเอียด

๒. กระทรวงคมนาคม มีแนวทางในการแก้ไขปัญหา และมีกรอบระยะเวลาในการแก้ไข ปัญหาจนแล้วเสร็จหรือไม่ อย่างไร ขอทราบรายละเอียด
ขอให้ตอบในราชกิจจานุเบกษา

ขอแสดงความนับถืออย่างยิ่ง
รักชนก ศรีนอก
สมาชิกสภาผู้แทนราษฎร พรรคก้าวไกล
กรุงเทพมหานคร

คำตอบกระทู้ถามที่ ๑๒๐ ร.

ของ นางสาวรักชนก ศรีนอก สมาชิกสภาผู้แทนราษฎร พรรคก้าวไกล กรุงเทพมหานคร เรื่อง แนวทางการแก้ไขปัญหาถนนในชุมชนซอยขนาดเล็กติดรางรถไฟ ไม่มีสัญญาณเตือนไม่ถูก และไฟส่องสว่างไม่เพียงพอ

ข้าพเจ้า นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ขอตอบกระทู้ถาม เรื่อง แนวทางการแก้ไขปัญหาถนนในชุมชนซอยขนาดเล็กติดรางรถไฟ ไม่มีสัญญาณเตือนไม่ถูก และไฟส่องสว่างไม่เพียงพอ ของท่านสมาชิกผู้ทรงเกียรติ ดังนี้

คำถาม

๑. กระทรวงคมนาคม มีแผนงานในการจัดระบบป้องกันการแก้ไขปัญหาหรือไม่ อย่างไร ขอทราบรายละเอียด

๒. กระทรวงคมนาคม มีแนวทางในการแก้ไขปัญหา และมีกรอบระยะเวลาในการแก้ไขปัญหาจนแล้วเสร็จหรือไม่ อย่างไร ขอทราบรายละเอียด

คำตอบ

กระทรวงคมนาคมโดยการรถไฟแห่งประเทศไทย ขอเรียนชี้แจงว่า ถนนในชุมชนที่เป็นซอยขนาดเล็กติดรางรถไฟ ตั้งแต่ที่หยุดรถไฟจอมทองจนถึงสถานีวัดสิงห์ ที่ไม่มีเครื่องกั้นถนนมีจำนวน ๗ แห่งความกว้างตั้งแต่ ๑.๐๐ ถึง ๓.๕๐ เมตร ประชาชนได้ขับขี่รถจักรยานยนต์ใช้เป็นทางเข้าทางรถไฟซึ่งทางข้านี้เป็นทางลักษณะผ่านหมายถึงทางตัดผ่านที่ไม่ได้รับอนุญาต เป็นทางลักษณะผ่านที่ประชาชนทำขึ้นมาใช้สัญจรข้ามทางรถไฟเป็นจำนวนมากเพื่อความสะดวกโดยไม่ได้คำนึงถึงความปลอดภัยจึงทำให้เสี่ยงต่อการเกิดอุบัติเหตุบริเวณจุดตัดทางรถไฟที่เป็นทางลักษณะผ่านบ่อยครั้ง พื้นที่บริเวณดังกล่าวอยู่ในพื้นที่สำนักงานเขตจอมทอง

อย่างไรก็ตาม กระทรวงคมนาคมได้ตระหนักถึงปัญหาอุบัติเหตุที่จุดตัดทางรถไฟกับถนนอันก่อให้เกิดความสูญเสียต่อชีวิตและทรัพย์สินของประชาชน จึงได้มีคำสั่งกระทรวงคมนาคมที่ ๒๒๑/๒๕๖๖ สั่ง ในวันที่ 21 กุมภาพันธ์ พ.ศ. ๒๕๖๖ เพิ่มเติมคณะกรรมการร่วมพิจารณาการขออนุญาตและแก้ไขปัญหาจุดตัดทางรถไฟกับถนน เพื่อให้ความเห็น เสนอแนะแนวทางและมาตรการที่เหมาะสมต่อการรถไฟแห่งประเทศไทยในการอนุญาตปรับปรุงแก้ไขหรือยกเลิกจุดตัดทางรถไฟกับถนนรวมทั้งกำหนดแนวทางและมาตรการเพื่อป้องกันบรรเทาและแก้อัญหาการเกิดอุบัติเหตุบริเวณจุดตัดทางรถไฟกับถนน การควบคุมและปิดทางลักษณะผ่านทั่วประเทศเพื่อป้องกันปัญหาการเกิดอุบัติเหตุ และรองรับแผนการพัฒนาระบบรางของการรถไฟแห่งประเทศไทยและกำหนดหลักเกณฑ์การพิจารณาลดลงดัดผ่านและอนุญาตเฉพาะรายการระหว่างทางรถไฟกับถนนเพื่อให้งำหนดดำเนินงานของหน่วยงานที่เกี่ยวข้องเป็นไปด้วยความรวดเร็ว และมีประสิทธิภาพ

ตามหลักเกณฑ์การพิจารณาลดทางตัดผ่านและอนุญาตเฉพาะรายระหว่างทางรถไฟกับทางรถยนต์ การขออนุญาตยกเลิกหรือสร้างทางตัดผ่าน ผู้ขออนุญาตต้องเป็นนิติบุคคล และเป็นผู้ออกค่าใช้จ่ายในการสร้าง ปรับปรุงและบำรุงรักษา โดยยื่นเรื่องโดยตรงต่อคณะกรรมการร่วมพิจารณาการขออนุญาต และแก้ไขปัญหาจุดตัดทางรถไฟกับถนนซึ่งมีรองปลัดกระทรวงคมนาคม (หัวหน้ากลุ่มภารกิจด้านการขนส่ง) เป็นประธาน ซึ่งมีกรอบระยะเวลาในการพิจารณาประมาณ ๑๒๐ วัน สำหรับถนนในชุมชนที่เป็นซอยขนาดเล็กติดรางรถไฟ หน่วยงานที่ดูแลพื้นที่สามารถขออนุญาตใช้พื้นที่ของการรถไฟแห่งประเทศไทยในการติดตั้งไฟฟ้าส่องสว่างให้กับชุมชน โดยการรถไฟฯ จะพิจารณาความเหมาะสมตามระเบียบของ การรถไฟแห่งประเทศไทย ในเบื้องต้น การรถไฟแห่งประเทศไทย จะดำเนินการด้านความปลอดภัยดังนี้

๑. กำหนดให้พนักงานขับรถไฟเปิดไฟในเวลากลางวันรวมทั้งเปิดหวีดรถไฟก่อนถึงจุดตัดทางรถไฟ เพื่อเตือนให้ผู้ขับขี่ยานพาหนะหรือคนเดินข้ามทางรถไฟทราบและสังเกตเห็นรถไฟได้อย่างชัดเจน

๒. มีการตัดป่าสองข้างทางรถไฟบริเวณทางข้ามทางรถไฟดังกล่าวเป็นประจำ เพื่อเพิ่มทัศนวิสัยในการมองเห็นของพนักงานขับรถไฟ และประชาชนที่ขับขี่ยานพาหนะหรือคนเดินข้ามทางรถไฟ

๓. ติดตั้งป้ายเตือนระวังรถไฟ เพื่อความปลอดภัยในการข้ามทางรถไฟในจุดดังกล่าว